HMS Stickleback

HMS Stickleback (viirinumero X51) oli Britannian kuninkaallisen laivaston Stickleback-luokan minisukellusvene.

 Valmistus 

Alus tilattiin syyskuussa 1951 Vickers Armstrongilta Barrow-in-Furnessista. Valmistus eteni hitaasti, ja alus laskettiin vesille vasta 1. lokakuuta 1954 nimellä X51. Alus nimettiin joulukuussa 1954 HMS Sticklebackiksi.Akermann, Paul s. 463-464

 Palvelus 
Alus myytiin vuonna 1958 Ruotsin merivoimille, joka vastaanotti 15. heinäkuuta aluksen. Alus nimettiin HMS Spiggeniksi, ja sitä käytettiin ensisijaisesti hyökkäyssukeltajien kouluttamiseen.Hofsten, Gustaf von & Waernberg, Jan s. 191 Alus poistettiin alusluettelosta 27. tammikuuta 1970, ja se palautettiin vuonna 1977 Britteinsaarille, missä se kunnostettiin Gosportissa Submarine Museumissa.Gardiner, Robert s. 527 

 Lähteet 

 Viitteet 

Luokka:Stickleback-luokan minisukellusveneet
Luokka:Vickersin valmistamat alukset
Luokka:Yhdistyneen kuningaskunnan museolaivat